પુણેથી મુંબઈનો પ્રવાસ અતિઝડપી બનાવવાની દૃષ્ટિએ રાજ્ય સરકારે આ પ્રોજેક્ટ શરૂ કરવાની જાહેરાત કરી છે. હવાવિહોણી ટયુબમાંથી ચુંબકીય ક્ષેત્રની મદદથી અવાજની ગતિએ પ્રવાસ કરાવનારો આ પ્રોજેક્ટ છે. આને લીધે પુણે-મુંબઈનું અંતર 20 મિનિટમાં પાર કરી શકાશે. રાજ્ય સરકારે પાયાભૂત સુવિધા કાયદો અમલમાં મૂક્યો છે અને એ કાયદા મુજબ વર્જિન હાઇપરલૂપ વન અને દુબઈની ડીપી વર્લ્ડ નામની બે કંપની આ પ્રોજેક્ટ તૈયાર કરશે અને એ માટેનો પ્રસ્તાવ પીએમઆરડીએએ સપ્ટેમ્બરમાં રાજ્ય સરકારને મોકલ્યો હતો. એ પ્રસ્તાવને મહારાષ્ટ્ર સુવિધા વિકાસ સક્ષમ પ્રાધિકરણની બેઠકમાં માન્યતા આપવામાં આવી હતી.